תפקודים ניהוליים בי"ס לב ברויאר-קמפוס משלב

בקהילת חינוך ברויאר פיתחנו מודל של תפקודים ניהוליים המאמן למודעות וניהול עצמי מיטבי הבאים לידי

ביטוי בלמידה ובמעגלי החיים השונים.

כמה מילים:

בלב הגישה הייחודית של בית הספר נמצאת ההבנה כי מערכת יחסים בטוחה של התלמיד במעגלים

השונים- עם עצמו, חבריו וצוות ההוראה, מהווה בסיס ליצירת ביטחון רגשי, למידה והתפתחות. אנו

מאמינים שכשילד מרגיש מחובר ובטוח, הוא מוכן לצעד הבא – ללמוד לנהל את עצמו.

התלמידים לומדים לתכנן, להציב מטרות, לעכב תגובות, להיות גמישים ולבקר את עצמם (תפקודים

ניהוליים) כל תלמיד בונה לעצמו כרטיס לומד אישי – מעין מפת דרכים אישית ללמידה. הם מגלים איך הכי

נכון להם ללמוד-לבד או בקבוצה, לקרא בשקט או בקול, כמה זמן הם יכולים להתרכז ברצף, אילו הפסקות

מוח עובדות הכי טוב עבורם, ואם הזיכרון שלהם חזותי או שמיעתי ועוד. התהליך הזה של גילוי עצמי משנה

את חווית הלמידה.

יישום המודל בא לידי ביטוי בקהילת חינוך ברויאר- הכוללת את בתי ספר ברויאר (חינוך רגיל בנים ובנות) ולב

ברויאר (חנ"מ ל"ל), ונעשה בכל שכבות הגיל, החל מהחודש הראשון של שנת הלימודים, באופן מעגלי

ומותאם.

לצוות המורים פיתוח מקצועי בנושא ממובילי ידע פנימיים וחיצוניים במעגלי למידה שונים, לכל תפקוד

המצאנו שם, דמות וכלי יישומי כדי שהתלמידים יצליחו להטמיע את השפה בצורה יעילה ונגישה ,

התלמידים עוברים תהליך של התבוננות והיכרות עם עצמם וסביבתם, למידה של המושגים והכלים

התפקודיים ולאחר מכן מתאמנים בם בתמיכה וליווי של הצוות. התהליך מתועד בתלקיט לומד אישי שמלווה,

מתעדכן ומתעבה לאורך השנה.

[קישור לסרטון פתיחה -מהם תפקודים ניהוליים? בביצוע תלמידי לב ברויאר](https://youtu.be/Aqykzg-d_5E?si=yd35_h_3AuxnPeXQ)

[קישור לסרטון סיום -תפקודים ניהוליים-יישום בשטח. בביצוע תלמידי לב ברויאר](https://youtu.be/irouMVBKDj4?si=icJASvpbo6FD4g4W)

[קישור לכלים יישומיים לכל תפקוד וסרטון](https://drive.google.com/file/d/1bUeGAvsdM3LDWhEBQWa6fcSbWdDfOi3l/view?usp=drive_link)